Page:Bonny Barbara Allan (3).pdf/7

 They bigg'd a bower on yon burn brae,

And theek'd it owre wi' rashes.

8essy Bell I lo'ed yestreen,

And thought I ne'er could alter;

But Mary Gray's twa packy een

They gar my fancy faulter,

Bessy's hair's like a lint tap,

She smiles like a May morning;

When Phœbus starts frae Thetis' lap

The hills with rays adorning;

White is her neck, saft is her hand,

Her waist and feet fu' genty,

With ilka grace she can command;

Her lips, O vow their dainty.

Mary's locks are like the craw,

Her eye like diamond glances,

She's ay sae clean, redd-up,and braw.

She kills whene'er she dances.

Blythe as a kid, with wit at will,

She blooming, tight, and tall is;

And guides her airs sae gracefu' still;

O Jove, she's like thy Pallas!

Bessy Bell and Mary Gray

Ye unco sair oppress us;

Our fancies jee between you twa,

Ye are sic bonnie lasses.